GiliGold/VAD_KnessetCorpus huggingface dataset:
<בנימין טדדי: פרסום התשובות – פרסום התשובות אומר, זאת אומרת, אדם עשה מבחן ויצא עם תחושות מעורבות.
<בנימין טדדי: בכל מקום יש פרסום תשובות.
<בנימין טדדי: הבוחן שכתב את השאלות, מה הן התשובות שהוא ענה.
<בנימין טדדי: 24 שעות, לא יודע כמה זמן שזה יהיה, אבל כמה ימים לפרסם את התשובות באינטרנט.
<בנימין טדדי: כמו שאת מועדי הבחינה מפרסמים באינטרנט שיפורסמו התשובות – זו דרישה לגיטימית לנבחן.
ישראל אייכלר: ואז הנבחן יודע אם הוא ענה יפה או לא.
<בנימין טדדי: כן.
ישראל אייכלר: יש עם זה בעיה?
ישראל אייכלר: <קריאה:> אנחנו נבדוק.
ישראל אייכלר: לכאורה לא צריכה להיות עם זה בעיה.
<בנימין טדדי: הנבחן צריך לדעת מה קורה איתו, למה לצפות.
<בנימין טדדי: אולי הוא נכשל וכבר עכשיו הוא רוצה להתחיל להתכונן למועד הקרוב.
<בנימין טדדי: <קריאה:> בבגרויות למשל מפרסמים תמיד.
<בנימין טדדי: אצלנו זה לא אמריקאי.
ישראל אייכלר: הבקשה מובנת אנחנו נדון לעניין פרסום התשובות.
<בנימין טדדי: עוד דבר, פרסום מחברת הבחינה.
<בנימין טדדי: זאת אומרת, על הצד שהוא כבר קיבל תוצאה הוא רוצה לדעת על מה הורידו לו.
<בנימין טדדי: אם אתה מבקש את מחברת הבחינה בחזרה אז ברכה לבטלה או ברכה שמצריכה.
<בנימין טדדי: אני אדבר בעברית, זה דבר שהוא בקשה חסרת תכלית, כן זה לא דבר שמצופה, אין.
<בנימין טדדי: אתה מחפש מחברת, איפה המחברת.
<בנימין טדדי: יש לי פה בכיס מכתב מתלמיד שאיבדו לו את המחברת, איבדו את המחברת.
<בנימין טדדי: יש עדים שהוא עשה מבחן, הוא מספר שהוא עשה את המבחן ואחרי שנתיים הוא אומר: אמרו לי, לא יודעים איפה המבחן שלך'.
<בנימין טדדי: , דרך אגב, את הקבלה לקחו ממנו והוא יכול להחזיר.
<בנימין טדדי: זה עוד נושא ואני לא רוצה להיכנס לנושא הזה כרגע.
<בנימין טדדי: בכל מקרה, הוא טוען, אני לא אכנס.
<בנימין טדדי: בכל אופן, אדם רוצה שמחברת הבחינה, שיהיה צילום שלה, שתהייה לו גישה אליה לראות על מה הוא נפל, על מה הוא לא נפל – שיהיו לו דברים מוכחים.
<בנימין טדדי: נקודה אחרונה, כמובן קבלת התוצאות.
<בנימין טדדי: עם זה התחיל כבוד היושב ראש, הרב.
<בנימין טדדי: קבלת התוצאות הוא דבר שהוא בעייתי.
<בנימין טדדי: המבחן האחרון נעשה בח' תשרי תשע"ו, היום אנחנו יותר משלושה חודשים, לא פורסמו תוצאות.
<בנימין טדדי: ביחס לתאריך המבחן, אני חוזר להתחלה, אמרו שיפרסמו שלושה חודשים קודם, כפי הנראה זה לא יהיה לפני ראש חודש ניסן, כלומר אחרי הרבה זמן.
<בנימין טדדי: אנחנו כמעט שלושה חודשים לפני ראש חודש ניסן.
ישראל אייכלר: הפונה השני, ש.ו.
ישראל אייכלר: בוא תשב ליד השולחן, יש מקום.
<ש.ו: אני לא רוצה להוסיף מילים מיותרות, אבל הנושא של הנגישות של מחלקת הבחינות כבר עלה.
ישראל אייכלר: דבר על מה שמציק לך תגיד.
<ש.ו: בסדר גמור.
<ש.ו: הנקודה הראשונה שכבר שמעתי אותה,עולה, אבל לא שמעתי התייחסות.
<ש.ו: באמת אי אפשר לתפוס את מחלקת בחינות.
<ש.ו: לפעמים הם עונים, אבל בגדול, אני זוכר שיחה של חצי שעה שחיכינו על הקו, זה דבר נפוץ, דבר שהוא הרבה.
<בנימין טדדי: אני עולה לירושלים כדי לברר על בחינה, אפילו לא עונים לטלפון.
<בנימין טדדי: לי זאת לא בעיה כי אני עולה לירושלים.
<בנימין טדדי: <קריאה:> זה השתנה.
ישראל אייכלר: זה השתנה או ישתנה?
ישראל אייכלר: <קריאה:> השתנה.
<ש.ו: בגדול, אם יש לי בעיה אני מרגיש שאין לי למי לפנות.
<ש.ו: הייתה לי בחינה שקיבלתי עליה ציון, לא עברתי את הבחינה.
<ש.ו: רציתי לערער, לראות מחברת.
<ש.ו: במשך שנתיים יש לי, אני יכול להראות את התחלופה של המיילים למחלקת הבחינות, אני מבקש לערער.
<ש.ו: אמרו שהדבר הועבר לרב שאחראי על הדבר הזה – לא קיבלתי תשובה על הדבר הזה כבר שנתיים.
<ש.ו: עשיתי את הבחינה עוד פעם כדי לוודא שאני אעבור אותה.
<ש.ו: יש עוד מבחן שעשיתי עוד פעם בהמשך הנושא של - - -
ישראל אייכלר: ובפעם השנייה עברת?
ישראל אייכלר: כן, ברוך ה'.
ישראל אייכלר: גם אני עברתי טסט שני, זה לא נורא.
<ש.ו: זה לא נורא, אבל אני צריך לחכות כל כך הרבה זמן.
<ש.ו: טסט ראשון דווקא עברתי.
ישראל אייכלר: שנתיים ביקשת תשובות ולא קיבלת?
<ש.ו: כן, ביקשתי לראות את המחברת, לראות מה.
<ש.ו: זה בנושא הנגישות.
<ש.ו: אני אוסיף שנראה לי אבסורד שאנחנו נרשמים למבחן ואומרים לנו: 'תגיעו ביום המבחן, תקבלו שובר, תלכו לדואר בבוקר של המבחן לשלם את המבחן ותבואו עם השובר המשולם להיכנס'.
ישראל אייכלר: זאת אומרת, המבחן נעשה בבניין הדואר.
ישראל אייכלר: 300 אנשים באים ושולחים אותם - - -
<ש.ו: כן, זה מצחיק, אבל בסניף הדואר היו שם 20-25 איש - - -
<עודד פלוס: בבנייני האומה, והלכו לדואר בתחנה המרכזית.
ישראל אייכלר: אפשר ללכת לבניין ג'נרלי, יש היום רכבת קלה.
ישראל אייכלר: זה ממש לא.
<ש.ו: אני חושב שחוץ מהמבחן עצמו, בכל מוסד אקדמי מכובד יש מדידה והערכה, זה תחום מאוד מפותח וחשוב שעוזר למוסד לתת איזה קריטריונים לבחון את ההישגים של התלמידים.
<ש.ו: בתורה יש לנו אומנם דברים שונים מאשר באקדמיה להישגים או להצלחה, אבל סוף סוף הבנאדם עושה את המבחן והוא רוצה לדעת, הוא מתכונן.
<ש.ו: חוץ מזה שאומרים לו איזה סימנים בשולחן ערוך ואיזה היקף חומר, על מה הוא מקבל ניקוד, על מה צריך להתמקד ועל מה לא צריך להתמקד.
<ש.ו: לא יכול להיות שביום הבחינה, במבחן עצמו הבוחן מעיר על שאלות מסוימות איזה חומר להביא ואיזה חומר לא להביא.
<ש.ו: לפי מה שהבנתי, כל אחד איך שהוא מבין את דף ההנחיות של איזה חומר צריך לדעת.
<ש.ו: אם להבנתי הייתי צריך ללמוד דברים מסוימים, טוב ב"בית יוסף", להתמקד בדבר זה ולא בפסיקת "האחרונים", אבל והוא דווקא רוצה תשובת פסיקת "האחרונים", ובוודאי שצריך לדעת את זה, אבל אני צריך לדעת למה להתכונן - - -
ישראל אייכלר: איך זה בדברים מקבילים?
<ש.ו: מה זאת אומרת מקבילים?
ישראל אייכלר: באקדמיה.
ישראל אייכלר: אומרים לך מראש?
ישראל אייכלר: <קריאה:> לא אומרים לך מראש.
ישראל אייכלר: אומרים לך ספר רפואה מתחילתו עד סופו.
<ש.ו: אני מדבר על מיקוד.
ישראל אייכלר: מה היית רוצה לדעת?
<ש.ו: למשל במבחן שעשיתי עוד פעם ועברתי - - - <קריאה:> יבוא רב ישאל את השאלה הזאת אז הוא יגיד לו: 'רגע אני לא התכוננתי'
ישראל אייכלר: אל תיכנס לזה, אני הערתי את זה.
ישראל אייכלר: כאן אני מדבר על נקודה שהוא העלה.
ישראל אייכלר: במקומות אחרים אומרים לך מראש שיתמקדו בזה וזה, לא?
ישראל אייכלר: בתחום הרפואה לא אומרים לו.
ישראל אייכלר: אומרים לו: 'אתה רוצה שיגידו לך איזה ניקוד יקבל על השאלה הזאת והזאת'.
<ש.ו: זה מקובל שיש אלימינציה - - -
ישראל אייכלר: אתה רוצה מיקוד.
ישראל אייכלר: סליחה אני חשבתי שהוא רוצה ניקוד.
<בנימין טדדי: מיקוד.
<בנימין טדדי: עוד פעם, אנחנו מדברים, שנינו מביעים דבר שיש בו משהו קצת תמוהה.
<בנימין טדדי: התורה היא אין סוף, ים התורה אין סופי.
<בנימין טדדי: מהלכות שבת אפשר להגיע להלכות עבודה זרה ולהגיע להלכות פדיון הבן, להלכות מילה והכול.
<בנימין טדדי: כשאתה שואל אותי על הלכות שבת ברור שהמבחן הוא בהלכות שבת, הוא לא בהלכות ברית מילה, לא בהלכות כשרות - - -
ישראל אייכלר: הלכות מילה בשבת זה מאוד רלוונטי.
<בנימין טדדי: נכון.
<בנימין טדדי: גם בסימן - - -ב"אור החיים" וגם בסימן ס"ו.
<בנימין טדדי: אני יכול לומר לך את זה בעלפה.
<בנימין טדדי: עכשיו, הנקודה היא ככה.
<בנימין טדדי: כשאתה לומד תורה יש "ראשונים", יש "אחרונים", יש כל מיני רמות של מיקוד.
<בנימין טדדי: יש אחד שמתמחה בדיוק "בראשונים" ואז אני יודע כרב, כמי שמכיר את הסדר, מיקוד "בראשונים", יש מי שמתמקד בהערות "האחרונים".
<בנימין טדדי: כשאתה מגיע למבחן, שנינו מהירים, תגיד לי מה אתה רוצה, אתה רוצה אליבא דהילכתא, אתה רוצה אישורה בגמרא ולהגיד הבא ראיות, נגיד בסדר מבחנים, הבא ראיות מהגמרא מדעת אותו ראשון, לדעת הרי"ף (רבי יצחק אלפסי).
<בנימין טדדי: זה אין סוף.
<בנימין טדדי: תמקד אותי מה אתה רוצה, אתה רוצה שאני אתמקצע ב"חזון איש", אתה לא אמרת לי להתמקצע ב"חזון איש".
<בנימין טדדי: לי יש כאן ספר משנה ברורה, שאתמקצע ב"חזון איש", אתמקצע ב"כף החיים", בפסקי הרב עובדיה, בפסקי שנאור זלמן?
<בנימין טדדי: מה אתה רוצה, זה אי אפשר כי כל נקודה בתורה כוללת את כל התורה.
<בנימין טדדי: אי אפשר - - -
ישראל אייכלר: זה שהוא רוצה פסקים מובן לי.
ישראל אייכלר: הבא ראיה מהגמרא לדברי ה"ראשונים" - - -
ישראל אייכלר: מה זה נוגע לגבי פסיקה להלכה?
<בנימין טדדי: זה היה שאלה במבחן.
<בנימין טדדי: מחלקות - -- וחכמים, יש "ראשונים", דברי חכמים בפרק שלישי לשבת, הבא ראיה למה שפסק כמו הרי"ף או מי שפסק כמו רבי חנינא מהגמרא, שתי ראיות בכל צד.
<בנימין טדדי: זאת שאלה שהייתה ואני יכול להוציא.
<בנימין טדדי: נכון שהמבחן הוא בהלכות שבת פרק שלישי של פרק עקירה.
<בנימין טדדי: אבל כמה אתה רוצה אחורה, כמה אתה רוצה קדימה.
<בנימין טדדי: זה מיקוד.
<בנימין טדדי: מיקוד הכוונה תסדר לי מה אתה רוצה.
ישראל אייכלר: זה נשמע לי מאוד מרתק כי אני רוצה לעשות מבחן.
<בנימין טדדי: אם אתה רוצה, יש לי פה מבחן, אני יכול להראות לך הלאה.
<ש.ו: שתי דוגמאות למה שהרב אמר: א'.
<ש.ו: גם אנחנו צריכים, בוא נניח שמצפים מהנבחנים להיות תלמיד חכם ברמה הכי גבוהה, שהוא יודע גם את הראיות ל"תוספות" ול- - -.
<ש.ו: גם אני תלמיד חכם מצוין, אגב, אני חושב שהם פחות צריכים את המבחן הזה כי גדלות התורה שלהם מוכחת, אבל נגיד שאני יודע את הכול וגם את הראיות לכל "האחרונים" האלה וכו', אז למה במבחן שאני עשיתי, זה שדברתי עליו שעשיתי פעם שנייה, שש שאלות מתוך עשר או אחת עשרה היו על סעיפים, "פתחי תשובה".
<ש.ו: זאת אומרת, על חלק מהחומר, אולי הן חשובות שפוסק צריך לדעת, אבל שש שאלות מהחומר.
<ש.ו: אני לומד יסודות - - -
ישראל אייכלר: זה בסדר, אתה צריך לדעת את זה.
ישראל אייכלר: הם רוצים לדעת שאתה יודע.
<ש.ו: אז הגדרה של המבחן לראות - - -
<ש.ו: או.
<ש.ו: קיי, אז המבחן בוחן רק פינות.
ישראל אייכלר: לא רק, מה שהוא רוצה.
<ש.ו: אז זה צריך להיות כתוב איפשהו.
ישראל אייכלר: אתה לא יכול להתלונן על תכנים שבאמת מתחייבים.
ישראל אייכלר: אם זה פסקי תשובות שאתה צריך לדעת אותן ואתה לא יודע אותם, אז גם אם אתה פלפלן הכי גדול אתה לא תעבור את המבחן.
<ש.ו: גם מבחנים לדיינות, ניסיתי להביא אחד פה מ"ארץ חמדה" והוא לא הצליח להגיע, אומרים שלגבי המבחנים, על זה אני לא יכול להעיד כי לא ראיתי, אבל אני יכול להעיד ממה שנבחנים סיפורו לי, למשל יש שתי שאלות במבחן דיינות שהן אותה שאלה בצורה אחרת.
<ש.ו: הבוחן אומר: 'כן זה קצת דומה, אל תפנו לשאלה שעניתם קודם, תכתבו עוד פעם את כל התשובה', למרות שזו אותה שאלה.
<ש.ו: שאלנו איך זה יכול להיות שבאותה מבחן יש שתי שאלות.
<ש.ו: נאמר לנו שיש בוחנים שונים שכל אחד כותב שאלה וכדי שלא יהיה איזה, שלא ידליפו או אני לא יודע מה.
<ש.ו: הבוחנים לא רואים את שאר השאלות אז הם כותבים שאלה שנראית להם ובמקרה זה יכול לצאת.
<ש.ו: אני מסתכל על השאלה, יכול להיות שש שאלות שציינתי שהיו לגיטימיות, אבל למה המבחן כמכלול לא בודק.
<ש.ו: במקרה סימן אחד זה לגיטימי.
<ש.ו: בכל מבחן שבנאדם יחליט לא לבחור חלק מסוים מהחומר, לא ללמוד אותו כי אין לו זמן, סטטית יש סיכוי טוב שהוא יצליח.
<ש.ו: זאת אומרת, איך יכול להיות שש שאלות על פוסקים, איך זה יכול להיות שהשאלות- - -
<בנימין טדדי: השאלות לא משקפות את הלימוד.
<בנימין טדדי: אם מעט נבחנים אומרים שהשאלות משקפות את הלימוד אז זה אומר משהו.
ישראל אייכלר: אני רוצה להתמקד בצד המנהלי כי עם כל הכבוד לוועדת כנסת, לדעתי, היא לא מוסמכת להיכנס לתכני הבחינות אלא אם יש בעיות בעצם הבנת הנקרא.
ישראל אייכלר: לגבי הצד המנהלי, פה אני רוצה להיות קשה וקשוח.
ישראל אייכלר: אני לא מוכן בשום פנים ואופן שיתעללו בנבחנים אחרי שהם למדו ימים ולילות, ואני יודע מה זה לעבור מבחנים, זה דבר מאוד קשה וצריך לאפשר את מקסימום הנוחות, מינימום בעיות.
ישראל אייכלר: אני לא רוצה שהם ירוצו לדואר ביום המבחן, אני לא רוצה שהם לא ידעו על מה הם נבחנים, אני לא רוצה שהם יחכו לדעת מתי התאריך.
ישראל אייכלר: בוודאי אני לא רוצה שאחרי הבחינה ייקח יותר מ-30 יום שהבוחן צריך פלוס יומיים שמנהלה צריכה, שתהיינה תשובות ברורות באינטרנט ובכל מקום של עבר או לא עבר.
ישראל אייכלר: על זה אני רוצה תשובות מכם.
<ש.ו: מחילה, אם אפשר להוסיף עוד משהו אחד אם אפשר?
<ש.ו: בכלל בנושא של הנגישות ושל היכולת, מי שלא יודע להיכנס לאתר של הרבנות ולהוריד.
<ש.ו: אין דבר כזה ערכת נבחן, איזה משהו שהנבחן מקבל.
<ש.ו: למה למשל נבחן לא מקבל, אני מציע שזה יהיה כמו לימודים בהתכתבות, שיקבל בדואר את עלון המידע עם כל הפרטים, עם החומר.
ישראל אייכלר: בואו נשמע את תשובות המנכ"ל ואחר כך נמשיך.
<עודד פלוס: למעשה נמצאים כאן שלושה אנשים שיתנו את התשובות, זה אני, אבל קודם כל אנחנו לא מדברים על המשרד לשירותי דת אלא הרבנות הראשית שהיא זאת שעושה את הבחינות.
<עודד פלוס: אני יושב כאן בכובע של מנכ"ל הרבנות הראשית.
ישראל אייכלר: אתה עדיין שניהם?
<עודד פלוס: כן, שניהם עדיין.
<עודד פלוס: נמצא פה הרב מזרחי שהוא מנהל מחלקת הבחינות ונמצא פה ליאור אשכנזי שהוא איש המחשוב של המשרד לשירותי דת.
<עודד פלוס: בכוונה אני זימנתי את כולם כי כולם יהיו שותפים להחלטות - - -
<שלומית אבינח: אנחנו זימנו את חברת מרמנת.
<עודד פלוס: חברת מרמנת, אני אתן תשובות.
ישראל אייכלר: כמה שבועות יש מאז שחתמם על ההסכם?
ישראל אייכלר: <קריאה:> המנכ"ל פה, אני חושב שהוא יענה את התשובות.
ישראל אייכלר: למה אמרת שרק היום בצהריים אתם נפגשים?
<עודד פלוס: אני רוצה להסביר לאיזה מצב אנחנו הגענו לפני שבעה חודשים, מה המצב היום ומה אנחנו רואים למועד הבחינה הבאה שזה באזור ניסן.
<עודד פלוס: אפשר להיכנס קצת לרזולוציה ולהסביר.
ישראל אייכלר: זו וועדה מאוד ידידותית.
<עודד פלוס: אני רוצה להסביר קודם כל את התהליך הבחינה.
<עודד פלוס: אנחנו מפרסמים את חומר הלימוד.
<עודד פלוס: מי שמעוניין להירשם מבצע רישום, מגיע ביום הבחינה, אני אומר את זה ממש בתמצית, מגיע ביום הבחינה לבנייני האומה.
<עודד פלוס: הבחינה מתבצעת, לוקחים את מחברות הבחינה, סורקים אותן, מעבירם אותן לבוחנים.
<עודד פלוס: הבוחנים, זה שניים אלא אם יש מחלוקת ביניהם ואז נכנס בודק שלישי.
<עודד פלוס: השניים מעבירים את התוצאות, אנחנו מכניסים את התוצאות למערכת ומעבירים אותן לנבחנים.
<עודד פלוס: זה פחות או יותר בתמצית, על רגל אחת, כל תהליך הבחינה.
<עודד פלוס: כשאנחנו הגענו למשרד לפני חצי שנה היינו במצב שבו פורסם מכרז, לקחת את כל האלמנטים המנהליים של התהליך הזה ולהוציא את זה לחברה חיצונית.
<עודד פלוס: זאת אומרת, הרישום לחברה חיצונית, תיאום המקום באמצעות חברה חיצונית, סריקת הבחינות, הקשר עם הבוחנים ופרסום התוצאות.
<עודד פלוס: זה היה מכרז שפשוט חיכה שיפתחו אותו.
<עודד פלוס: היה דיון שהיו מעורבים בו הרבנים הראשיים לישראל.
<עודד פלוס: הם באו ואמרו: 'יש לנו איזו הסתייגות, איזה חשש לגבי מעורבות חברה חיצונית שאנחנו לא יודעים מיהי ולא יודעים מה כיווני החשיבה שלה בכל התהליך'.
<עודד פלוס: עלתה אז השאלה האם אנחנו לוקחים את המכרז, עוזבים אותו ומחזירים אותו למגירה או שאנחנו מנסים לקיים חלק מהמכרז.
<עודד פלוס: אני, אחרי שיחה שהייתה לי עם הרבנים הראשיים, באנו ואמרנו: 'לנו כרגע יהיה זוכה לגבי כל התהליך.
<עודד פלוס: כרגע בשלב הראשון אנחנו נפעיל רק את החלק הראשון'.
<עודד פלוס: מה זה החלק הראשון, זה הרישום.
<עודד פלוס: פה שמענו שאנשים הולכים לשלם בבנק הדואר ביום הבחינה, ארגון של מקום הבחינה וסריקה של המחברות.
<עודד פלוס: זיהינו שיש שם צוואר בקבוק מאוד מאוד בעייתי, אמרנו שאם אנחנו יכולים מכל המכלול הזה שמנינו לקחת את החלק הזה שהוא מאוד מאוד מהותי, למעשה היו באים אנשים ביום הבחינה, הם לא היו נרשמים מראש ואנחנו לא יכולנו להיערך לדעת מה אנחנו צריכים להזמין בבנייני האומה 2,000 מקומות או 1,000 מקומות או 500 מקומות.
<עודד פלוס: היו אנשים, באמת כמו שתיארו פה, היו באים אנשים שנרשמו לפני, אבל היו באים הרבה שלא נרשמו לפני והיו הולכים לבנק הדואר בתחנה המרכזית, משלמים ומגיעים להיבחן.
<עודד פלוס: זה עשה לנו כאוס די רציני.
<עודד פלוס: לכן לקחנו את המרכיב הראשון ובאמת פתחנו את מעטפות המכרז.
<עודד פלוס: מי שזכתה זו חברת מרמנת, אחת החברות - - -
ישראל אייכלר: כמה אנשים, כמה חברות ניגשו?
<עודד פלוס: נדמה לי שש.
<עודד פלוס: אגב חברת מרמנת, אני לא רוצה לומר את שבחו בפניו - - -
<שלמה ברילנט: אנחנו עושים 14 אלף מבחנים כאלה בארץ ואין תלונות.
ישראל אייכלר: מה זאת אומרת, אתם עושים בחינות - - -
<שלמה ברילנט: בנושאים אחרים.
ישראל אייכלר: זאת אומרת, זו חברה עם ניסיון בתחום הזה.
<עודד פלוס: הם עובדים המון המון עם משרד החינוך ולאו דווקא בבחינות.
<עודד פלוס: זו חברה, אני אומר, למזלנו הם נבחרו.
<עודד פלוס: זה עבר את כל התהליך.
<עודד פלוס: הסיבה שאנחנו נפגשים היום ולא נפגשו איתם לפני חודש.
<עודד פלוס: למעשה, מעבר לבירוקרטיה אצלנו הם אמורים להיות ערוכים לבחינות באדר ב' או בתחילת ניסן.
<עודד פלוס: כדי שהם יצטרכו להיערך אנחנו צריכים לתת להם סדר גדול של שלושה חודשים.
<עודד פלוס: אם אנחנו נמצאים היום בטבת זה ייתן לנו זמן.
<עודד פלוס: היום אנחנו בדיוק נסגור את הפרטים האחרונים והם יוכלו להיערך לבחינות הבאות - - -
ישראל אייכלר: אנחנו ישבנו לפני ארבעה חודשים ואז אמרו לנו שתוך חודש - - -
<עודד פלוס: שיפתחו.
<עודד פלוס: נדמה לי שאז לא פתחו את המעטפות.
<שלומית אבינח: אמרו שבוע הבא.
<שלומית אבינח: <קריאה:> חיכינו לאישור וועדת הפנים לגבי האגרה.
<עודד פלוס: בדיוק.
<עודד פלוס: אחד הדברים שחיכינו לו היה נושא של האגרות.
<עודד פלוס: למעשה כל התהליך הזה מייקר במשהו.
<עודד פלוס: באנו ואמרנו שאם אנחנו רוצים באמת לתת שירות טוב אנחנו צריכים לגבות יותר כסף מהנבחנים - - -
ישראל אייכלר: אבל ביקשנו בוועדה שלא תהייה התייקרות.
ישראל אייכלר: בוועדה והובטח שלא תהייה התייקרות.
<עודד פלוס: יש התייקרות.
ישראל אייכלר: השר היה פה.
<עודד פלוס: או.
<עודד פלוס: קיי.
<עודד פלוס: יש התייקרות לא גדולה שאושרה על ידי וועדת הפנים.
<עודד פלוס: בבדיקות שאנחנו עשינו הגענו למסקנה שגם לנבחנים, שהם רוצים שהמנגנון יעבוד בצורה מסודרת, שהם יקבלו את התשובות בזמן ושהם יוכלו לדעת להירשם בזמן, הם יהיו מוכנים לשלם עוד סדר גודל, נדמה לי, של 100 שקל בשביל המערכת היעילה יותר.
ישראל אייכלר: יש לך מספרים בכמה זה התייקר?
<הרב רפאל מזרחי: 50 שקל תוספת ממה שהייתה העלות הריאלית גם כשהמבחנים נערכו בבניין הרבנות.
ישראל אייכלר: כמה היה קודם, כמה שילמו קודם.
<הרב רפאל מזרחי: 325.
ישראל אייכלר: והיום.
<הרב רפאל מזרחי: 404.
ישראל אייכלר: 325 עד 404 זה 79 שקלים.
<שלומית אבינח: נציגת האוצר פה.
ישראל אייכלר: אולי נציגת האוצר תסביר לנו.
<שרה ונסו: בוועדת אגרות אושרו שתי אגרות.
<שרה ונסו: 539 זה הבחינה לדיינות ו-404 זה הבחינה לרבנות, לשוחטים ומשגיחי כשרות.
<שרה ונסו: זה מה שאושר בוועדת אגרות.
<שרה ונסו: היום שר האוצר חתם על התקנות האלה.
<שרה ונסו: בדיוק אני צריכה להעביר את זה, קודם - - -
ישראל אייכלר: קודם זה היה 320.
ישראל אייכלר: כך אני שומע מהרב מזרחי.
ישראל אייכלר: אני שואל, למה הוסיפו כמעט 80 שקלים.
<עודד פלוס: למעשה אנחנו עובדים, גם מבחינתנו וגם מבחינת האוצר, בשוק משק סגור.
<עודד פלוס: למעשה, המבחנים אמורים בראיה כולל לממן אתה זה.
<עודד פלוס: אנחנו הגענו למסקנה, היו לנו הרבה דיונים על הנושא הזה, לאיזה מספר אנחנו יכולים להגיע כדי שמצד אחד העול לא יהיה גדול מדי ומצד שני לאנשים אנחנו משפרים את השירות.
<עודד פלוס: למספר הזה שהגענו אחרי לא מעט לבטים, אני חושב שהגידול הוא לא גדול.
<עודד פלוס: כלומר, אם אנחנו אומרים שבתמורה ל-75 שקלים נוספים אתה מקבל מערכת הרבה יותר יעילה שאמורה לתת תשובות לכל הדברים ששמענו פה: ההתמשכות בקבלת התוצאות, הרישום הבעייתי, את כל הדברים.
<עודד פלוס: אם נצליח לייעל אני חושב שכל אחד, אני מסתכל על עצמי לצורך העניין, בתור נבחן הייתי מוכן לשלם את אותם 75 שקלים ולקבל את השירות הזה.
ישראל אייכלר: יש לי מזל שלא הייתם כשהייתי בוועדת הכספים לפני כמה שבועות והשתוללתי שם נגד האגרות שהוסיפו שם על הדרכונים בקיץ ובחורף.
<שרה ונסו: אני הייתי.
ישראל אייכלר: את היית שם.
ישראל אייכלר: למען היושר הייתי צריך לעשות את אותה השתוללות פה.
ישראל אייכלר: למה, בגלל שזה משרד הדתות והרבנות אני לא משתולל כמו על משרד הפנים?
ישראל אייכלר: אמרתי שלא יתכן ששירות שאני צריך לקבלת דרכון צריך לייקר לי את הדרכון בכך וכך, לא די שאתם לא נותנים לי שירות ואני צריך לחכות ארבע שעות, אתם עושים לי טובה שאני אחכה שלוש שעות ולא ארבע שעות, מוספים לי על הדרכון 50 שקלים.
ישראל אייכלר: ממש פוצצנו את הישיבה, לא השארנו את הדבר הזה.
ישראל אייכלר: אז למה פה אני צריך לאשר את זה?
<שרה ונסו: זו התייעלות של המערכת.
<קריאה: יש הבדל בין דרכונים למבחנים.
<קריאה: בדרכון המדינה חייבת לתת את השירות של הדרכונים.
ישראל אייכלר: ובמבחנים לא, למה?
<קריאה: מבחנים המדינה טוענת שהיא לא חייבת לתת את השירות.
<קריאה: זה משק סגור כמו שהמנכ"ל הסביר.
<קריאה: לא רוצים לתת לנו שירות - - -
<עודד פלוס: זה כאילו רכישת שירות, זה לא אגרה.
ישראל אייכלר: אבל זו לא חברה פרטית עסקית שיכולה להגיד לי: 'אתה לא רוצה אל תבחן'.
ישראל אייכלר: אני חייב להיבחן אצלכם, אני לא יכול ללכת לחברה פרטית להיבחן.
<קריאה: הוא לא חייב להיבחן.
ישראל אייכלר: אני רוצה להיבחן, מה זאת אומרת.
ישראל אייכלר: אתה צריך רבנים, אתה צריך דיינים.
ישראל אייכלר: אני מביע את מחאתי על ההתייקרות.
ישראל אייכלר: אני רציתי שירות יותר יעיל, קיבלתי שירות יותר יקר.
ישראל אייכלר: עכשיו צריך לראות אם באמת יהיה יותר יעיל.
<עודד פלוס: זאת המטרה.
<עודד פלוס: אנחנו נכנסנו לסוגית האגרות, אם כבודו לא זוכר, בהקשר של הזמן.
<עודד פלוס: מה שהסברנו, אחת הסיבות שגרמו לנו להתעכב כי רצינו לדעת את אותו מקור כספי שאנחנו יכולים להפעיל גם את "מרמנת" וגם שיהיה לנו, הכסף הזה משמש אותנו לא רק להם אלא לכל התהליך.
<עודד פלוס: אנחנו צריכים לשלם לבודקי הבחינות וגם להפעיל את התוצאות בסוף.
<עודד פלוס: את השלב הראשון אנחנו מכניסים באמצעות "מרמנת".
ישראל אייכלר: יש לי שאלה טכנית.
ישראל אייכלר: העובדים של החברה רואים את המבחנים?
ישראל אייכלר: הסביר יפה מאוד המנכ"ל, אבל אתה אמרת שאת הצדדים המנהליים העברתם לחברה ואת התכנים השארתם.
<עודד פלוס: זאת אומרת שאת חיבור הבחינות, זה אנשי הרבנות הראשית.
<עודד פלוס: זאת אומרת, אנשים מופעלים ישירות על ידי הרבנות הראשית.
<עודד פלוס: את הבדיקות עושים אנשים שמופעלים ישירות על ידי הרבנות הראשית.
<עודד פלוס: הם עושים את העבודה הטכנית.
<עודד פלוס: האם בנקודת זמן מסוימת הם מקבלים את מחברת הבחינה בתוך מעטפה אטומה או שמחלקים את זה, אני באמת לא - - -
ישראל אייכלר: כי עובדי החברה אינם מחויבים, הם מתחלפים והם לא עובדי מדינה.
ישראל אייכלר: גם אצל עובדי מדינה תמיד יש חשש של הדלפות, אבל בחברה חיצונית - - -
<שלמה ברילנט: לא.
<שלמה ברילנט: מי שמדפיס את הבחינות במכרז היא הרבנות הראשית לגמרי.
<שלמה ברילנט: אנחנו באים למשהו כמו המבחן, לצורך העניין כמו הנבחן.
<עודד פלוס: הם לא נוגעים ולא יגעו.
ישראל אייכלר: חשוב מאוד להבהיר את זה.
<עודד פלוס: מי שמחזיק את זה ביד זה מנהל האגף.
<עודד פלוס: נכון?
<עודד פלוס: מנהל המחלקה.
<עודד פלוס: הגענו עכשיו, מה שאני תיארתי עד עכשיו, אני חושב, זה מהלך שהוא מאוד מאוד משמעותי שאותו מפרידים, אותו, אנחנו מעבירים לחברת מרמנת.
<עודד פלוס: בשלב הזה, אחרי שנגמרה הבחינה ומחברת הבחינה נסרקה היא עוברת לבוחנים.
<עודד פלוס: הבוחנים הם אנשים שמועסקים ישירות על ידנו.
<עודד פלוס: חשבנו שיש היגיון שהדבר הזה יישאר בידי הרבנות הראשית.
<עודד פלוס: אחרי שהם מסיימים את הבדיקה - - -
ישראל אייכלר: תוך כמה זמן הם מסיימים את הבדיקה?
<עודד פלוס: 30 יום והם עומדים בלוחות הזמנים.
<עודד פלוס: צוואר הבקבוק הנוסף שאנחנו איתרנו וגם הגיע בפני הוועדה, זה השלב שמרגע שהבוחן סיים את הבדיקה עד הרגע שהתוצאה נשלחת לנבחן.
<עודד פלוס: למעשה עשינו שתי פעולות.
<עודד פלוס: עשינו פעולה שהיא פעולה, נגיד, שהיא פרימיטיבית.
<עודד פלוס: בישיבה שקיימנו אמרתי לרב מזרחי: 'איפה תוצאות הבחינה שמורות'.
<עודד פלוס: הוא אמר לי: 'לי יש דף אקסל שבו רשום לי מספר תעודת הזהות ואת הציון'.
<עודד פלוס: מה שצריך לעשות, צריך לקחת את מספר תעודת הזהות ולעשות איזה תהליך של פיענוח לדעת לחבר תעודת זהות לשם ולהוציא את המכתב.
<עודד פלוס: עשינו איזו פעולת עזרה ראשונה והעלנו באתר של הרבנות ראשית את כל מספרי תעודת הזהות ואת הציונים, אומנם זה 4,000 מספרים אבל זה מסודר בסדר מספרי אז זה קל מאוד, תוך דקה לעלות את זה.
<עודד פלוס: זה סוג של פלסטר.
<עודד פלוס: לכן ביקשתי שיגיע לפה איש המחשוב של המשרד לשירותי דת.
<עודד פלוס: אנחנו הולכים את כל התהליך הזה, זה תהליך שנשאר אצלנו, לא הפרטנו אותו החוצה, לייעל אותו.
<עודד פלוס: תוך שימוש בטכנולוגיה להגיע למצב שהפעולה הזאת נעשית בזמן הקצר האפשרי.
<עודד פלוס: אני תכף אבקש מהם שיסבירו כדי שתבינו את הטכניקה.
<עודד פלוס: זה לגבי הנושא של המנגנון שאנחנו דיברנו.
<עודד פלוס: אם אנחנו רוצים נכסה לשנייה רק את הנקודה הזאת ואז הרב מזרחי יוכל לענות על השאלות הפרטניות שהוגשו.
ישראל אייכלר: אני רוצה תאריכים.
ישראל אייכלר: מתי אתה מתחייב כמשרד הדתות, כרבנות ראשית, מיום המבחן מתי הנבחן יודע עבר או לא עבר?
<עודד פלוס: בוא נשמע את התהליך הזה.
ישראל אייכלר: את כל התהליך אני רוצה כדי להגיע לתאריך, את מועד הבחינות ואת מועד התשובות.
<ליאור אשכנזי: כרגע הרבנות הראשית לישראל, קיבלנו את המצב כמצב קיים.
<ליאור אשכנזי: לקחנו אותו והתחלנו לפתח תהליך בתוך התהליך עצמו בתוך הרבנות הראשית.
<ליאור אשכנזי: בהבנת התהליך, כמו שהמנכ"ל הסביר, ראינו בתהליך הפרסום צוואר בקבוק קיים, בתוצאות לאחר קבלת התוצאות מהנבחנים ופשוט פעלנו לטיוב הנתונים בתוך המערכת.
<ליאור אשכנזי: יש כל מיני סיפורים בתוך הרבנות הראשית, מערכת ישנה מיושנת, כן קיים לא קיים במערך המפתח, כל מיני דברים וסיפורים.
<ליאור אשכנזי: לקחנו את זה על עצמנו והתחלנו לטייב את הנתונים באופן עצמאי שלנו.
<ליאור אשכנזי: נכון להיום תהליך הפיתוח נמצא באפיון מפורט לקבלת התשובות.
<ליאור אשכנזי: בסוף הרבעון הראשון של 2016 אנחנו מתחילים בפיתוח פיסית של מערכת חדשה לגמרי, מערכת שתקלוט את הנתונים מהבוחנים ותפרסם אותם באופן אוטומטי בין אם זה באתר האינטרנט החדש של הרבנות הראשית לישראל.
<ליאור אשכנזי: יש להם אתר מאוד מיושן שאנחנו מחדשים גם אותו.
<ליאור אשכנזי: במקביל בצורה של - - - <קריאה:> האתר שלנו.
<ליאור אשכנזי: האתר שלנו.
<ליאור אשכנזי: כבודו במקומו מונח, הוא עדיין לא פרסום של ממשלה.
<ליאור אשכנזי: אנחנו צריכים אותו כגושפנקה ממשלתית.
<ליאור אשכנזי: אתר הרבנות הוא גושפנקה ממשלתית.
<ליאור אשכנזי: במקביל אנחנו מבצעים את שיחות הטלפון, הבנו שלחלקם אין אינטרנט, לחלקם אינטרנט כשר שלא יכול להיכנס לזה.
<ליאור אשכנזי: אנחנו נבצע את שיחות הטלפון בהתקשרות למוקד אנלוגי.
<שלומית אבינח: מתי זה?
ישראל אייכלר: אני מבין שזה במרץ.
<ליאור אשכנזי: באדר זה לא רלוונטי.
<ליאור אשכנזי: כאילו באדר מתחילים פיתוח.
<ליאור אשכנזי: אני מאמין שהפיתוח ייקח בערך חודש וחצי.
<ליאור אשכנזי: יש שלושה מפתחים שיעבדו על זה.
<ליאור אשכנזי: אני מאוד מאוד מקווה שבסביבות מאי אנחנו נעלה כבר בפיילוט ראשוני, פיילוט בדיקות, כמובן עם חברת מרמנת, לקבל את התוצאות כדי לראות אם זה עובד בינינו.
<ליאור אשכנזי: במאי נוכל להודיע על עלייה לאוויר.
<שלומית אבינח: במאי רק פרסום תוצאות.
<ליאור אשכנזי: אני מדבר עלינו, בכלל על כל הרעיון בכללותו.
ישראל אייכלר: אולי נאפשר ל"מרמנת" בשלב הראשון עד שהם יגמרו את הפיתוח ביוני, כשהמבחן של יוני.
ישראל אייכלר: שאת המבחן של מרץ ש"מרמנת" תפרסם בינתיים על דעתה מהן התוצאות מבלי שתהייה לזה גושפנקה.
ישראל אייכלר: נחכה לגושפנקה.
<ליאור אשכנזי: אנחנו נפרסם את התוצאות.
<עודד פלוס: מה שאמרתי, אנחנו עשינו, אנחנו נעשה את זה עכשיו.
<ליאור אשכנזי: אני חייב להגיד משהו.
<ליאור אשכנזי: לגבי המבחנים של אדר נוכל לפרסם באותה תצורה שקיימת היום - - -
ישראל אייכלר: מתי.
<ליאור אשכנזי: כשנקבל את התשובות.
<ליאור אשכנזי: ברגע שנקבל את התשובות נעמיד שני אנשים לטובת טיוב הנתונים, נפרסם את התשובות חודש אחרי.
ישראל אייכלר: זאת אומרת, עד חודש אייר.
ישראל אייכלר: סליחה רגע, אני באמצע משהו.
ישראל אייכלר: אם המבחן הוא באדר, אין לנו עוד תאריך, מה התאריך של אדר?
<הרב רפאל מזרחי: חברת מרמנת אמורה לתת לנו את התאריך הסופי.
<עודד פלוס: את מה שאנחנו היינו עושים כל הזמן בבנייני האומה עם כל המוסדות ועם אישור התקציב ועם כל - - -